**Nota informativă**

**la proiectul Hotărârii Guvernului**

**cu privire la modificarea Hotărârii Guvernului**

**nr.664 din 03 iunie 2008**

 Pe parcursul anilor 2008-2013 Programul naţional de abilitare economică a tinerilor (PNAET), iniţiat prin Hotărârea Guvernului nr. 664 din 3 iunie 2008, a demonstrat că este un model eficient de implicare a tinerilor în dezvoltarea noilor afaceri în Republica Moldova.

 Astfel, de la lansarea Programului au fost finanțate 1287 de sub-proiecte ale tinerilor beneficiari în sumă totală de 368.55 mln. lei, inclusiv granturi aferente nerambursabile de 40% din suma împrumutului în mărime de 146.18 mil. lei.

 În primele 9 luni ale anului 2013 au fost aprobate şi decontate 282 de sub-împrumuturi în sumă totală de 83.22mln. lei, inclusiv grant nerambursabil oferit de Comisia Europeana - 33.2 mil. lei.

 Impactul şi obiectivul principal al Programului sunt în deplină concordanţă cu priorităţile Guvernului Republicii Moldova, iar tendinţele europene de sporire a rolului tinerilor în viaţa social-economică a ţării, devenind o pârghie eficientă în capitalizarea iniţială a afacerilor lor private. Interesul tinerilor faţă de Program este înalt şi contribuie la înfiinţarea de noi entităţi economice de scară mică în localităţile rurale, crearea a noi locuri de muncă, sau menţinerea celor existente, astfel susținând dezvoltarea potenţialului economic al localităţilor rurale și diminuarea sărăciei.

 Un indicator important este și participarea activă la Program a femeilor.

 În prezent, 29.1 % din fondatorii și managerii a companiilor finanţate din Program sunt femei până la vârsta de 35 de ani..

 În conformitate cu Cadrul Bugetar pe termen mediu pe perioada 2014-2016 şi Strategia sectorială de cheltuieli în domeniul dezvoltării sectorului privat, pentru finanţarea PNAET pentru anii 2014-2016 este prevăzută alocarea a circa 40 mil. lei anual, care vor permite cofinanţarea a circa 420 de afaceri ale tinerilor antreprenori.

 Implementarea cu succes a Programului, va contribui pe deplin la realizarea obiectivelor specifice stipulate în Strategia de dezvoltare a sectorului IMM-urilor pentru anii 2012-2020, prin dezvoltarea schemelor inovative de finanţare şi promovare a educaţiei şi culturii antreprenoriale.

 Reeşind din cele expuse, este necesară modificarea termenului de activitate a programului PNAET.

**Viceprim-ministru, Valeriu LAZĂR**

**ministru al economiei**